A BIZOTTSÁG VÉLEMÉNYE az Európai Unió működéséről szóló szerződés 294. cikke (7) bekezdésének c) pontja alapján a 2001/18/EK irányelvnek a tagállamoknak a területükön történő GMO-termesztés korlátozására, illetve megtiltására biztosított lehetőség tekintetében történő módosításáról szóló európai parlamenti és tanácsi irányelv javaslatára vonatkozó tanácsi állásponthoz fűzött európai parlamenti módosításokról /* COM/2015/083 final - 2010/0208 (COD) */





2010/0208 (COD) A BIZOTTSÁG VÉLEMÉNYE az Európai Unió működéséről szóló szerződés 294. cikke (7) bekezdésének c) pontja alapján a 2001/18/EK irányelvnek a tagállamoknak a területükön történő GMO-termesztés korlátozására, illetve megtiltására biztosított lehetőség tekintetében történő módosításáról szóló európai parlamenti és tanácsi irányelv javaslatára vonatkozó tanácsi állásponthoz fűzött európai parlamenti módosításokról 1. Bevezetés Az Európai Unió működéséről szóló szerződés (EUMSZ) 294. cikke (7) bekezdésének c) pontja előírja, hogy a Bizottság nyilvánítson véleményt az Európai Parlament által második olvasatban javasolt módosításokról. A Parlament által javasolt módosításokról a Bizottság véleménye a következő: 2. Előzmények A javaslat Európai Parlament, illetve Tanács számára történő megküldésének időpontja: || 2010. július 14. Az Európai Gazdasági és Szociális Bizottság véleményének időpontja: || 2010. december 9. Az Európai Parlament véleményének időpontja (első olvasat): || 2011. július 5. A módosított javaslat továbbításának időpontja: || [*] A Tanács álláspontja elfogadásának időpontja (első olvasat)**: || 2014. július 23. Az Európai Parlament véleményének időpontja (második olvasat): || 2015. január 13. * A Bizottság nem készített módosított javaslatot, hanem a parlamenti módosításokra vonatkozó véleményét az Európai Parlament számára 2011. szeptember 8-án továbbított „Commission Communication on the action taken on opinions and resolutions adopted by Parliament at the July 2011 part-session” („A Bizottság közleménye az Európai Parlament által a 2011. júliusi ülésen elfogadott vélemények és állásfoglalások nyomán tett intézkedésről”) című, SP–(2011) 8072 számú dokumentumban fejezte ki. ** A Bizottság a tanácsi módosításokra vonatkozó véleményét az Európai Parlament számára 2014. szeptember 10-én továbbított, a 2001/18/EK irányelvnek a tagállamok számára a géntechnológiával módosított szervezetek (GMO-k) területükön történő termesztésének korlátozására, illetve megtiltására biztosított lehetőség tekintetében történő módosításáról szóló európai parlamenti és tanácsi irányelv elfogadásával kapcsolatos első olvasatbeli tanácsi álláspontról szóló bizottsági közlemény című, COM(2014) 570 final számú dokumentumban fejezte ki. 3. A javaslat célja Az Európai Unió (EU) átfogó jogi keretet fogadott el a géntechnológiával módosított szervezeteket (GMO-k) tartalmazó vagy azokból származó termékek engedélyezésére. Az engedélyezési eljárás a következőkre terjed ki: a GMO-k élelmiszerként és takarmányként történő felhasználása, ipari feldolgozása és termesztése, valamint az azokból származó termékek élelmiszerként és takarmányként történő felhasználása. Az Európai Unió engedélyezési rendszerének célja a GMO-k emberi és állati egészségre, valamint környezetre gyakorolt káros hatásainak elkerülése, és ezzel párhuzamosan e termékek belső piacának megteremtése. A GMO-k forgalomba hozatal előtti engedélyezését két jogi aktus szabályozza: a GMO-k környezetbe történő kibocsátásáról szóló 2001/18/EK irányelv[1] és a géntechnológiával módosított élelmiszerekről és takarmányokról szóló 1829/2003/EK rendelet[2]. Mindkettő tudományos alapú szabványokat állapít meg az emberi és állati egészségre és a környezetre jelentett lehetséges kockázatok értékelésére, valamint a címkézési követelményekre. Emellett az 1830/2003/EK rendelet[3] szabályokat ír elő a GMO-k nyomonkövethetőségére és címkézésére, valamint a GMO-kból előállított élelmiszerek és takarmányok nyomonkövethetőségére. 2009 márciusában a Tanács elutasította a Bizottság azon javaslatait, amelyek Ausztriát és Magyarországot a nemzeti védintézkedéseik hatályon kívül helyezésére kérték fel azon az alapon, hogy az Európai Élelmiszerbiztonsági Hatóság (EFSA) szerint azok nem rendelkeztek az uniós joganyagban előírt szükséges tudományos megalapozottsággal. Ezt követően 13 tagállam[4] olyan javaslatok kidolgozására kérte fel a Bizottságot, melyek lehetőséget adnak a tagállamoknak arra, hogy szabadon döntsenek a GMO-k termesztéséről.[5] A szóban forgó jogalkotási javaslatát a Bizottság 2010 júliusában annak érdekében terjesztette elő, hogy a GMO-kra vonatkozó, tudományos alapokon nyugvó európai uniós engedélyezési rendszer fenntartása mellett a tagállamok szabadon dönthessenek arról, hogy területükön kívánnak-e termeszteni géntechnológiával módosított növényeket. A javaslat a GMO-k vonatkozásában az EU jogszabályi keretébe illeszkedő jogalapot biztosít a tagállamok számára ahhoz, hogy területükön vagy területük egy részén korlátozzák vagy megtiltsák az uniós szinten engedélyezett GMO-k termesztését. E tiltások vagy korlátozások alapjául az uniós engedélyezési rendszer keretén belül végzett környezeti és egészségügyi kockázatértékeléstől eltérő indokoknak kell szolgálniuk. 4. A Bizottság véleménye az Európai Parlament által második olvasatban javasolt módosításokról Az Európai Parlament második olvasatban olyan egységes szerkezetbe foglalt szöveget szavazott meg, amely több ponton módosítja a Tanács első olvasatban elfogadott álláspontját. A szöveg az Európai Parlament, a Tanács és a Bizottság közötti tárgyalások eredménye. A Bizottság az Európai Parlament által megszavazott valamennyi módosítást elfogadja. [1] HL L 106., 2001.4.17., 1. o. [2] HL L 268., 2003.10.18., 1. o. [3] HL L 268., 2003.10.18., 24. o. [4] Ausztria, Bulgária, Ciprus, Görögország, Hollandia, Írország, Lengyelország, Lettország, Litvánia, Luxemburg, Magyarország, Málta és Szlovénia. [5] E témában a Tanács 2009. március 2-i, március 23-i és június 25-i ülésein folytak megbeszélések.